

**Samo je kraj svijeta**

**/ It's Only the End of the World**

redatelj: Xavier Dolan

država: Francuska, Kanada

trajanje: 97'

žanr: drama

glumci: Vincent Cassel, Marion Cotillard, Nathalie Baye, Lea Seydoux, Gaspard Ulliel

link na imdb:

<http://www.imdb.com/title/tt4645368/>

link na trailer:

<https://www.youtube.com/watch?v=mLDP3U7gpnw>

****

**Sinopsis**

Mladom i slavnom piscu Louiseu dijagnosticirana je neizlječiva bolest pa se nakon dugih dvanaest godina vraća kući kako bi sa svojim najbližima podijelio da - napušta ovaj svijet. Međutim, članove obitelji zatiče u potpunom kaosu i borbi s vlastitim demonima. Dok emotivno kopa po svojoj sobi iz djetinjstva i dragim uspomenama, iz začaranog kruga narušenih obiteljskih odnosa i bolne komunikacije, teško se izvući, a kamoli naći prigodu za posljednje zbogom...

**O redatelju**

Miljenik Cannesa, Xavier Dolan, kanadski je redatelj i glumac rođen 1989. godine u Montrealu. Međunarodnu je pozornost privukao svojim prvim filmom "Ubio sam majku" (2009.) za koji je, sa samo 20 godina, napisao i scenarij te tumači glavnu ulogu. "Ubio sam majku" nagrađen je s više od 30 značajnih filmskih nagrada diljem svijeta, među kojima su i tri nagrade na filmskom festivalu u Cannesu 2009. (C.I.C.A.E., Nagrada mladog žirija i Directors' Fortnight), a Dolan je od struke proglašen filmskim wunderkindom. Drugi Dolanov film "Izmišljene ljubavi" (2010.) donosi još jednu filmsku nagradu Mladog žirija iz Cannesa. Dolan nastavlja nizati nagrade i svojim trećim ("U svakom slučaju, Laurence", 2012.) i četvrtim filmom ("Tom na farmi", 2013.). "Mama" (2014., Cannes, Nagrada žirija) slovi za redateljev najbolji film, gdje se vraća temi odnosa majke i sina kao i u svom igranom prvijencu "Ubio sam majku". Šesti filmski uradak kanadskog enfant terriblea „Samo je kraj svijeta“ osvaja veliku nagradu žirija na Festivalu u Cannesu 2016. Tek mu je 27 godina, a u tinejdžerskim je danima obožavao „Titanic“ koji je zapalio 'iskru' da stane ispred i iza kamere. Iako nema redateljske uzore, već 'fura svoj film', osobito cijeni rad Michaela Hanekea. U ovom trenutku Hollywood se 'grabi' za njega pa režira i producira svoj prvi film na engleskom jeziku *„*The Death and Life of John F. Donovan“, s glumačkim imenima iz prve holivudske lige.



**

***Nagrade***

***Cannes film festival 2016. –***

*Velika nagrada žirija za najbolji film*

*Nagrada Ekumenskog žirija Xavieru Dolanu za režiju*

***Nagrada Cesar 2017. –***

*nagrada za najboljeg redatelja Xavieru Dolanu,*

*i glumcima Gaspardu Ullielu, Vincentu Casselu, Marion Cotillard i Nathalie Baye*

***Hamburg film festival 2016****.*

*Nagrada za najbolji film*

**„Nevjerojatno kontinuirana ekstaza“ THE GUARDIAN**

**„Emotivno razara do temelja“ TORONTO STAR**

**„Samo je kraj svijeta nikoga ne ostavlja ravnodušnim.“ PREMIERE**

**„Veličanstven film Xaviera Dolana. S trajnim efektom i sjajem.“ Jacky Goldberg**

**„Moćan i nepobitno fascinantan“ Thierry**

* ****